Min oplevelse af Elgiganten er generelt god. De har et stort udvalg, fornuftige priser og generelt god kundeservice i hvert fald i afdelingen i Silkeborg. Dog er min sidste oplevelse med Elgiganten Silkeborg nok til at jeg ikke kan give mere end 3 stjerner.

Jeg havde købt en HTC One smartphone uden abonnement og havde glædet mig til at komme hjem og tage den i brug. Derfor går kæresten og mig ind på den lokale McDonnalds ved siden af og får noget frokost og starter vores nye telefoner op (Hun havde i samme omgang også købt en ny telefon)

Desværre opdager jeg først når jeg kommer hjem, at der er sket en fabrikationsfejl fra HTC´s side af og der er derfor et stort grimt hak i alurammen i toppen ved højttaleren. Jeg tager derfor ned til butikken dagen efter for at ombytte den men til min store foragelse bliver min kæreste og jeg mødt af en aldeles arrogant og svinsk medarbejder ude i deres ombytnings/reklamationsafdeling som absolut ikke mener at det er nok til at få telefonen ombyttet, hvor jeg stædigt fastholder min ret men til sidst må opgive og vi forlader afdelingen derude da kæresten vil ind og hente et cover til sin telefon som vi køber og betaler. Jeg tænker hele tiden på den medarbejder ude bagved som jeg talte med og mente at jeg måske gik lidt over stregen overfor ham, men ret skal være ret og da jeg VAR berettiget til en ombytning gik vi ind for at tale med ham igen. Han startede med at fortælle mig, at han nok ikke havde gjort sit job korrekt og nu gerne ville ombytte min telefon til en anden magen til. Jeg blev selvfølgelig glad og gav medarbejderen hånden og gav ham en undskyldning fordi jeg havde været grov overfor ham, men at jeg samtidig følte uretfærdigt behandlet. Dette havde han også indset at jeg var blevet og han undskyldte også den forkerte behandling. Vi tjekkede derfor denne telefon igennem for fejl i finishen inden vi gik for at være sikker på at den på det punkt var som den skulle være og der var intet at komme efter, så vi tog afsked med medarbejderen og kørte hjem.

Så alt i alt endte denne sag godt indtil jeg kom hjem med telefonen og fik den startet op og installeret de app´s jeg plejer at have. Den ny havde en hardwarefejl som gjorde at når man havde vibrations-feedback på tastaturet at så kom der raslelyde fra indmaden i telefonen og jeg kørte derfor dagen efter endnu engang til Silkeborg for at få enheden ombyttet. Denne gang gik det smertefrit og der var ingen problemer og jeg fik lov til at lege lidt med demo-modellen i sort for at teste om det var en generel fejl de havde i den model. Det viste sig at det heldigvis ikke var sådan og efter at have leget med demo udgaven en halv times tid spurgte jeg om jeg kunne få lov til at få den i stedet for, så jeg slap for at skulle hjem med endnu en mulig defekt telefon og det var der intet problem i. Eneste ulempe ved det var at den var sort hvor mit oprindelige valg var den sølvfarvede udgave. Men da den sorte jeg fik med hjem generelt virkede til at have en meget bedre finish og samlekvalitet og den ikke havde nogen fejl, så jeg igennem fingre med det og jeg fik oveni købet en klækkelig rabat på 390 kroner da det som sagt var en udstillingsmodel som så ud som en der lige var pakket ud var jeg himmel henrykt.

Hvis jeg havde fået samme oplevelse fra begyndelsen havde min anmeldelse lagt på 5 ud af 5 stjerner da alt andet jeg har købt hos Elgiganten har forløbet smertefrit, både med hensyn til reklamation og kundeservice.

Dog handler jeg stadigvæk hos Elgiganten i Silkeborg, da jeg til slut i forløbet fik en fremragende behandling og ikke er bange for at handle der igen.